Кубак Беларусі па футболе 2022—2023 гадоў

**Кубак Беларусі па футболе ў сэзоне 2022—2023 гадоў** — 32-і сэзон беларускага футбольнага турніру сярод прафэсійных беларускіх клюбаў, а таксама камандаў калектываў фізычнай культуры. У адрозьненьне ад чэмпіянату ладзіцца паводле схемы восень—вясна. Турнір пачаўся ў красавіку 2022 году і цягнуўся да канца траўня 2023 году. Фінальны матч быў згуляны на сталічным стадыёне «Дынама», на якім жодзінскі «Тарпэда-БелАЗ» выгуляў барысаўскі БАТЭ зь лікам 2:0. Жодзінцы, такім чынам, здабылі свой другі кубак у гісторыі, дзякуючы чаму атрымалі права ўзяць удзел у кваліфікацыі Лігу канфэрэнцыяў УЭФА 2023—2024 гадоў.

## Каляндар

## Папярэдні раўнд
Лёсаваньне папярэдняга раўнду (1/128 фіналу) адбылося 13 красавіка 2022 году. На гэтай стадыі пары вызначаліся паводле рэгіёнаў.

На гэтай стадыі ўзялі ўдзел 75 клюбаў:
* 1 удзельнік рэгіянальных кубкаў (КФК);
* 74 клюбы Другой лігі (Д3) за выняткам «ДЮСШ-Ворша», чэрыкаўскага «Арыенціра», «Сэрвалюкс-Агра» і менскага «СДЮШАР Дынама».

Матчы былі згуляныя 30 красавіка і 1 траўня 2022 году, але адзін матч быў перанесены на 5 траўня. У дадатак ладзілася перагулёўка аднаго матчу 11 траўня, бо спачатку матч, дзе «Фалька» быў гаспадаром, быў згуляны 30 красавіка і скончыўся зь лікам 2:2, а па сэрыі пэнальці перамогу атрымаў слуцкі «Спартак» (5:4). Аднак пазьней была прызначана перагулёўка, бо каманды пасьля нічыі ў асноўны час адразу білі пэнальці, хоць згодна з рэглямэнтам у такім выпадку мусілі гуляць дадатковыя 30 хвілінаў.

## 1-ы кваліфікацыйны раўнд
Лёсаваньне другога раўнду (1/64 фіналу) адбылося 10 траўня 2022 году. На гэтай стадыі пары вызначаліся паводле рэгіёнаў, але адзін клюб зь Берасьцейскай вобласьці быў вызначаны гуляць з клюбам з Гарадзенскай вобласьці.

На гэтай стадыі ўзялі ўдзел 38 клюбаў, якія перамаглі ў першым раўндзе:
* 1 удзельнік рэгіянальных кубкаў (КФК);
* 37 клюбаў Другой лігі (Д3).

Матчы былі згуляныя 14 і 15 траўня 2022 году.

## 2-і кваліфікацыйны раўнд
Лёсаваньне трэцяга раўнду (1/32 фіналу) адбылося 18 траўня 2022 году.

На гэтай стадыі ўзялі ўдзел 32 клюбы:
* 20 клюбаў, якія перамаглі ў другім раўндзе — з Другой лігі (Д3) і рэгіянальных кубкаў (КФК);
* 12 клюбаў Першай лігі (Д2) апроч петрыкаўскага «Шахцёра», які як фарм-клюб ня меў права ўдзельнічаць у кубку.

Матчы былі згуляныя 28 і 29 траўня 2022 году.

## 1/16 фіналу
Лёсаваньне 1/16 фіналу адбылося 31 траўня 2022 году.

На гэтай стадыі ўзялі ўдзел 32 клюбы:
* 16 клюбаў, якія перамаглі ў трэцім раўндзе — зь Першай лігі (Д2), Другой лігі (Д3) і рэгіянальных кубкаў (КФК);
* Усе 16 клюбаў Найвышэйшай лігі (Д1).

Матчы былі згуляныя з 21 па 23 чэрвеня 2022 году. Упершыню ў гісторыі Кубка Беларусі ў 1/8 фіналу прабіліся толькі каманды Найвышэйшай лігі.

## 1/8 фіналу
Лёсаваньне 1/8 фіналу адбылося 28 чэрвеня 2022 году.

Матчы былі згуляныя 30 і 31 ліпеня 2022 году, але гульні з удзелам прадстаўнікоў Беларусі ў эўракубках былі перанесеныя на пазьнейшы час і згуляныя ў лістападзе.

## Чвэрцьфіналы
Лёсаваньне чвэрцьфіналу адбылося 6 сьнежня 2022 году.

З улікам таго, што клюб «Віцебск» страціў месца ў Найвышэйшай лізе, з узнаўленьнем розыгрышу кубка ён ужо прадстаўляў Першую лігу. На гэтай стадыі вынікі супрацьстаяньня падбіваліся паводле сумы двух матчаў. Першыя матчы былі згуляныя 4 і 5 сакавіка 2023 году, а матчы ў адказ адбыліся 11 і 12 сакавіка 2023 году.

## Паўфіналы
Лёсаваньне паўфіналу адбылося 14 сакавіка 2023 году.

На гэтай стадыі вынікі супрацьстаяньня падбіваліся паводле сумы двух матчаў. Першыя матчы былі згуляныя 18 і 19 красавіка 2023 году, матчы ў адказ адбыліся 10 траўня 2023 году.

## Фінал
Фінальны матч быў згуляны 28 траўня 2023 году на менскім стадыёне «Дынама».

## Крыніцы

## Вонкавыя спасылкі
* Кубак Беларусі на Беларускай фэдэрацыі футболу

Катэгорыя:Кубак Беларусі